## El consultori auxiliar de Vicente Brull de València trasllada la seua activitat al centre sanitari integrat El Grau

*** El centre d’especialitats ha adaptat els seus espais i ha renovat equipament per a este nou ús
* Els nous espais permeten unes millors condicions assistencials, tant per a pacients com per a professionals**

El consultori auxiliar Vicente Brull de València trasllada la seua activitat al centre sanitari integrat el Grau, situat en el carrer Pare Porta, a partir del pròxim dilluns, 3 de novembre.

Es tracta d’un trasllat que permetrà dotar de més espai i millors condicions assistencials, tant per a pacients com per a professionals. Per a fer-ho, s’ha fet un condicionament de les estances i s’ha adquirit nou equipament.

Això ha sigut possible per les àrees alliberades després del trasllat de moltes de les consultes externes al nou edifici de l’Hospital Clínic, i d’esta manera ha quedat espai per a albergar esta activitat del consultori auxiliar.

En la planta baixa s’ha establit una nova zona que acull la recepció amb taulells i una nova àrea que inclou la sala d’extraccions, una sala de cures/tractaments, una sala d’urgències i una sala de tècniques/exploracions. Totes les instal·lacions han renovat la fusteria, revestiments, sistemes elèctrics, envans i el mobiliari.

En la segona planta s’inclou l’àrea de medicina de família i infermeria, que inclou set consultes de medicina i quatre d’infermeria.

La tercera planta alberga la zona del gimnàs, l’àrea d’administració i una zona de servicis generals.

El consultori atén una població de vora 10.500 ciutadans. Té una plantilla formada per set metges de família, set infermeres, una TCAE, tres auxiliars administratius i un zelador.

El centre, operatiu des de dilluns que ve, tindrà un nou número de telèfon, el 963 46 95 75.

Fecha: 31/10/2025